CELEX: 32006R1806
Language: fi
Date: 2006-12-07 00:00:00
Title: Komission asetus (EY) N:o 1806/2006, annettu 7 päivänä joulukuuta 2006 , asetuksessa (ETY) N:o 2454/93 osana yleistä tullietuusjärjestelmää annetusta alkuperätuotteiden käsitteen määritelmästä poikkeamisesta Laosin erityistilanteen huomioon ottamiseksi tiettyjen tästä maasta yhteisöön vietävien tekstiilituotteiden osalta annetun asetuksen (EY) N:o 1613/2000 muuttamisesta

8.12.2006   
            
            
               FI
            
            
               Euroopan unionin virallinen lehti
            
            
               L 343/69
            
         
      KOMISSION ASETUS (EY) N:o 1806/2006,
   annettu 7 päivänä joulukuuta 2006,
   asetuksessa (ETY) N:o 2454/93 osana yleistä tullietuusjärjestelmää annetusta ”alkuperätuotteiden” käsitteen määritelmästä poikkeamisesta Laosin erityistilanteen huomioon ottamiseksi tiettyjen tästä maasta yhteisöön vietävien tekstiilituotteiden osalta annetun asetuksen (EY) N:o 1613/2000 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1) ja erityisesti sen 247 artiklan,
   ottaa huomioon tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (2) ja erityisesti sen 76 artiklan,
   sekä katsoo seuraavaa:
   
               (1)
            
            
               Yhteisö myönsi yleisen tullietuusjärjestelmän soveltamisesta 27 päivänä kesäkuuta 2005 annetulla neuvoston asetuksella (EY) N:o 980/2005 (3) yleisiä tullietuuksia Laosille.
            
         
               (2)
            
            
               Asetuksessa (ETY) N:o 2454/93 vahvistetaan yleisessä tullietuusjärjestelmässä käytettävä alkuperätuotteiden käsitteen määritelmä. Asetuksessa (ETY) N:o 2454/93 säädetään myös kyseisen määritelmän poikkeuksista niiden vähiten kehittyneiden edunsaajamaiden hyväksi, joihin sovelletaan yleistä tullietuusjärjestelmää ja jotka esittävät asiaa koskevan pyynnön yhteisölle.
            
         
               (3)
            
            
               Laosiin on sovellettu kyseistä poikkeusta eräiden tekstiilien osalta vuodesta 1997, viimeksi komission asetuksen (EY) N:o 1613/2000 (4) nojalla. Asetuksen (EY) N:o 1613/2000 voimassaoloa on jatkettu 31 päivään joulukuuta 2006.
            
         
               (4)
            
            
               Laos toimitti 22 päivänä kesäkuuta 2006 päivätyllä kirjeellä pyynnön poikkeuksen soveltamisajan jatkamisesta asetuksen (ETY) N:o 2454/93 76 artiklan mukaisesti.
            
         
               (5)
            
            
               Kun asetuksen (EY) N:o 1613/2000 voimassaoloaikaa jatkettiin 31 päivään joulukuuta 2006, oletuksena oli, että uudet, yksinkertaisemmat ja kehitystä edistävät yleisen tullietuusjärjestelmän alkuperäsäännöt olisivat voimassa ennen poikkeuksen voimassaolon päättymistä. Yleisen tullietuusjärjestelmän uudet säännöt hyväksyttäneen kuitenkin vasta 31 päivän joulukuuta 2006 jälkeen.
            
         
               (6)
            
            
               Voimassa olevien yleisen tullietuusjärjestelmän alkuperäsääntöjen soveltaminen haittaisi investointeja ja Laosin työllisyyttä sekä Laosin teollisuuden mahdollisuuksia jatkaa vientiään yhteisöön.
            
         
               (7)
            
            
               Voimassaoloa jatkettaessa olisi otettava huomioon yleisen tullietuusjärjestelmän uusien alkuperäsääntöjen hyväksymiseen ja täytäntöönpanoon tarvittava aika. Lisäksi Laosissa ja yhteisössä sopimuksia tekevien toimijoiden edut sekä Laosin teollisuuden vakauden säilyttäminen edellyttävät, että poikkeuksen voimassaoloa olisi jatkettava niin pitkäksi ajaksi, että pidempiaikaisia sopimuksia voidaan jatkaa tai tehdä.
            
         
               (8)
            
            
               Poikkeuksen voimassaoloa olisi sen vuoksi jatkettava 31 päivään joulukuuta 2008. Poikkeuksen säilyttämistarvetta jatkossa olisi kuitenkin arvioitava uudelleen, kunhan yleisen tullietuusjärjestelmän uudet alkuperäsäännöt hyväksytään, jotta voitaisiin varmistaa sekä Laosin että muiden vähiten kehittyneiden maiden oikeudenmukainen kohtelu.
            
         
               (9)
            
            
               Sen vuoksi asetusta (EY) N:o 1613/2000 olisi muutettava.
            
         
               (10)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 1613/2000 2 artikla seuraavasti:
   
               1)
            
            
               Korvataan ensimmäisessä kohdassa päivämäärä ”31 päivään joulukuuta 2006” päivämäärällä ”31 päivään joulukuuta 2008”.
            
         
               2)
            
            
               Korvataan toinen kohta seuraavasti:
               ”Poikkeuksen jatkamistarvetta arvioidaan kuitenkin uudelleen, kun yleisen tullietuusjärjestelmän uudet alkuperäsäännöt hyväksytään.”
            
         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2007.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä joulukuuta 2006.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 302, 19.10.1992, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 648/2005 (EUVL L 117, 4.5.2005, s. 13).
   
      (2)  EYVL L 253, 11.10.1993, s. 1. Asetus sellaisena kuin se on viimeksi muutettuna asetuksella (EY) N:o 402/2006 (EUVL L 70, 9.3.2006, s. 35).
   
      (3)  EUVL L 169, 30.6.2005, s. 1.
   
      (4)  EYVL L 185, 25.7.2000, s. 38. Asetus sellaisena kuin se on viimeksi muutettuna asetuksella (EY) N:o 2186/2004 (EUVL L 373, 21.12.2004, s. 14).